Hyvät TV7:n katsojat -
niin suorassa lähetyksessä kuin nauhoituksissa!
Tämä on minun herätyshuutoni.
Huudan täältä kuoleman varjon laaksosta.
Olen syvästi tietoinen omasta elämäntilanteestani, -
jossa sairastan sairautta, joka saattaa johtaa kuolemaan.
Tietenkin rukoilen, että taivaallinen Isä olisi minulle armollinen, -
ja voisin parantua kokonaan.
Kuitenkin tämän keskellä koen, että elämäni tärkein tehtävä on -
parhaillaan juuri nyt menossa -
ja se on huutaa herätyshuuto Suomen seurakunnalle -
ja Suomen kansalle.
Huuda nyt niin lujaa, kuin jaksat.
On aika Suomen seurakunnan herätä syvästä unesta, -
kääntyä Jumalan puoleen ja tehdä parannusta.
Olemme etääntyneet seurakuntina Jumalan Sanan ohjauksesta -
ja sopeutuneet tähän aikaan.
Olemme maallistuneet, eikä Jumalan poissaolo enää meitä häiritse.
Edessäni on Raamattu, joka on lahjoitettu eduskunnalle.
Tämä Raamattu on nyt avattuna -
kohdasta 2. Aikakirja 7:14.
Tämä kirja on ohjannut kansakuntaamme jo vuosisatojen ajan.
Olemme oppineet lukemaan Raamattua lukemalla.
Olemme oppineet sivistyksemme, toistemme kunnioituksen, -
hyvät kristilliset hyveet ja arvot Raamattua lukemalla, -
kun olemme saaneet koulussa kristillisen kasvatuksen.
Kaikki tämä on tehnyt Suomesta sen, -
mitä Suomi tänä päivänä on.
On surullista seurata, että Suomen kansa kääntyy pois -
Jumalan Sanan ohjauksesta.
Koululaitoksemme ei enää suvaitse kristillistä kasvatusta.
Koululaitoksemme etääntyy joka vuosi yhä kauemmaksi niistä hyveistä, -
joita kristinusko on maahamme tuonut.
Hyvä katsoja, on aika kääntyä Jumalan puoleen, -
niin kuin Raamattu kehottaa. Raamattu sanoo, -
että jos me teemme parannusta, "jos kansani tekee parannusta, -
ja kääntyy minun puoleeni, niin minä tulen ja parannan maanne".
Ilmestyskirjan lopussa kerrotaan ihmeellisestä virrasta, -
joka lähtee Jumalan maailmasta. Sanotaan, -
että tämä virta kykenee parantamaan kansakunnan.
Jumalan sydän on siis se, että Hän haluaa parantaa meidän kansamme.
Siksi me rukoilemme. Siksi me opetamme -
Raamatun syviä totuuksia lapsillemme, lastenlapsillemme, -
koska me haluamme nähdä, että kansakuntamme on terve.
On aika polvistua ja rukoilla uudistusta jokaiselle meistä.
Olen saanut Jumalalta aivan huikean Sanan kansakunnallemme.
Se menee näin: Jokainen kansakunta voi uudistua.
Jokainen seurakunta voi uudistua.
Jokainen yksilö voi uudistua.
Me voimme kaikki yhdessä parantua -
ja löytää Jumalalta uuden suunnan -
niin itsellemme kuin seurakunnalle ja tälle kansakunnalle.
Olen puhunut paljon kutsumuksen voimasta viime päivinä.
Ei ole mitään niin väkevää, kuin ihminen, joka löytää kutsumuksensa.
Ei ole mitään niin väkevää, kuin seurakunta, -
joka löytää kutsumuksensa ja elää sen todeksi.
Ei ole mitään niin vaikuttavaa, kuin kansakunta, -
joka löytää kutsumuksensa kansojen keskellä ja elää sen todeksi.
Minä uskon, että Suomella on erityinen tehtävä kansojen keskellä.
Meidän tehtävämme on esirukouksen tehtävä.
Meidän tehtävämme on lähetystyön tehtävä -
ja meidän tehtävämme on Israelin siunaaminen -
ja sen tukena seisominen. Kolme asiaa, -
jotka Jumala on sydämelleni laittanut.
Niistä puhun. Niitä julistan.
Tiedän, ystävä, jos me käännymme Jumalan puoleen Jumalan kansana, -
Hän on voimallinen uudistamaan meidät kaikki, koko kansakunnan.
Hyvä katsoja ja kuuntelija, Minä tiedän, -
että tunnistat tästä puheestani nyt Jumalan kutsuhuudon.
On aika laittaa lumpiot lattiaan, polvistua ja nöyrtyä ja sanoa: -
Herra, sydämemme on kylmentynyt.
Emme ole etsineet sinua, niin kuin olisi pitänyt etsiä, -
mutta nyt käännymme Sinun puoleesi.
Minä puhun maamme arkkipiispalle, maamme piispoille.
On yksi ainoa tapa teidän hoitaa tehtäväänne ja se on: -
virittää hengellinen elämänne palavaksi.
Ajattelemme, että voimme hoitaa näitä tehtäviä -
ilman vahvaa hengellistä elämää. Se ei ole mahdollista.
On turhaa odottaa hengellistä satoa, jos emme kylvä Henkeen.
Arvoisat arkkipiispa ja piispakollegio, -
yhdessä etsikäämme Jumalaa!
Tiedän, että teillä on halu palvella Jumalaa.
Siksi vetoan tähän haluun. Kutsukaa tämä kansakunta rukoukseen!
Vaatikaa suorastaan paaston ja rukouksen aikaa, -
jossa voimme täyttää kirkot, kaikki maamme seurakunnat -
ja rukoushuoneet yhteiseen aikaan rukoillaksemme maamme puolesta.
Olemme ajautuneet kriisiaikaan.
Meillä on enemmän kriisejä kuin koskaan Suomen historiassa.
Emme enää selviä näistä kriiseistä yksin.
Me tarvitsemme Kaikkivaltiaan Jumalan apua.
Sairastuin noin vuosi sitten ALS-sairauteen.
Sairaus on kuolemaan johtava. En tiedä aikatauluani.
En tiedä jäljellä olevia päiviäni, mutta yhden asian tiedän: -
Jokaisen jäljellä olevan sekuntini aion elää -
Jumalaa kiittäen ja ylistäen. Aion elää Suomen kansaa herätellen, -
puhutellen seurakuntaa, kirkkokuntiemme johtajia, -
pastoreita, hengellisiä työntekijöitä.
Mennään lähelle Jumalaa! Jumala odottaa meitä.
Hän odottaa, jotta voisi armahtaa meitä, -
jotta voisi olla armollinen ja kääntyä puoleemme -
ja parantaa meidän maamme.
Sairastan tätä ALS-sairautta, mutta hyvä ystävä, -
se ei ole mitään verrattuna siihen hengelliseen ALS-sairauteen, -
jota meidän seurakuntamme tällä hetkellä sairastaa.
Me näemme tämän kehityksen, -
jossa meidän vaelluksemme on heikkoa, -
meidän käsiemme vaikuttavuus on heikkoa.
Meidän työmme on hyvin puutteellista monin tavoin.
Aivan, kuten minä näen ruumiissani tämän heikkouden, -
näen saman heikkouden seurakunnassamme.
Kätemme eivät jaksa tarttua, jalkamme eivät jaksa juosta.
Meidän sydämemme väsyy.
Hyvä ystävä, Jumala on meidän Parantajamme.
Minulla on ilosanoma, toivon sanoma.
Kääntykäämme Jumalan puoleen.
Siten me tuomme tälle kansalle jälleen siunauksen.
Olemme valitettavasti kadottamassa äänemme.
Aivan, niin kuin minun ääneni heikkenee.
Minun inhimilliset voimavarani heikkenevät.
Jokainen uusi viikko on heikompi kuin edellinen viikko.
Hyvä ystävä, näen tämän saman kehityksen seurakunnassa.
Maallistuminen vain lisääntyy lisääntymistään.
Eduskunta säätää lakeja, jotka nakertavat laki lailta pohjaa -
meidän kristillisestä perinnöstämme ja meidän perustastamme.
Olemme kadottamassa äänemme ja vaikuttavuutemme.
Meistä on tullut vain pateettinen kuiskaus yhteiskunnan keskellä.
Meiltä odotetaan vain yhtä asiaa, -
että sopeutuisimme tähän maailman aikaan, -
tämän maailman tapaan ajatella ja elää.
Hyvät ystävät, se suunta on väärä.
Jumalan valtakunta on toisenlainen tapa ajatella ja elää.
Siihen meidän tulee suuntautua.
Kaikki ohjeet löytyvät Jeesuksen opetuksista.
Ei ole koskaan sanottu mitään tärkeämpää, -
kuin mitä Jeesus sanoi. Hänen sanansa ovat elämä.
Niissä on kaikki, mitä me tarvitsemme.
Meidän tulee tarttua niihin, niin kuin hukkuva pelastusrenkaaseen.
Ne voivat pelastaa meidät ja koko kansakunnan.
Ne voivat pelastaa Euroopan.
Meidän yhteiskuntamme elää tällä hetkellä hädän aikaa.
Siihen ei kannata vastata inhimillisin välinein, -
vaikka niistäkin on hyötyä. Ennen kaikkea minä uskon näin: -
Suomen kansa ansaitsee nähdä seurakunnan, -
joka on kiinnittynyt Kristukseen, -
joka elää Kristuksen sanojen voimasta, -
joka tulee ihmisten hädän keskelle, auttaa, rukoilee, -
kulkee rinnalla, rukoilee sairaiden puolesta, väsyneiden puolesta.
Kääntää ihmisten katseet kohti Kristusta, jossa on meidän toivomme.
Jeesus lupasi meille: "Minä olen teidän kanssanne -
maailman loppuun asti." Jeesus sanoo Vanhasta testamentista, -
että Herra on minun paimeneni.
Hän julistaa haluavansa olla meidän paimenemme.
Haluammeko me, että Hän on meidän paimenemme?
Tämä on se suuri kysymys. Käännymmekö Hänen puoleensa?
Muutammeko ajattelumme? Tunnustammeko syntimme -
ja pyydämme: "Tule, Pyhä Henki. Uudista meidät."
Meillä hengellisillä johtajilla ja pastoreilla on valtava vastuu.
Meidän tulee kaikesta sydämestämme etsiä Jumalaa.
Olla esimerkki tämän kansan keskellä -
Jumalaa etsivästä sukupolvesta, niistä johtajista, -
joiden elämä on seuraamisen arvoista.
Niin, kuulit aivan oikein. Olla esimerkki niistä johtajista, -
joiden elämä on seuraamisen arvoinen.
Millainen elämä on seuraamisen arvoinen?
Hyvä ystävä, hyvä hengellinen vastuunkantaja, -
johtaja, piispa, arkkipiispa.
Sellainen elämä on seuraamisen arvoista, -
joka jättää hengellisen jäljen, -
jonka valinnoista ja puheista jää hengellinen nälkä ja jano.
Sellainen johtaja, jonka puheet herättävät ihmisten sydämet -
etsimään Jumalaa ja kaipaamaan Jumalaa.
Hyvä ystävä, minä tiedän sanojen voiman ja merkityksen.
Olen töissä täällä eduskunnassa, joka on täynnä miljoonia sanoja, -
vaikuttavia sanoja, viisaita sanoja, pohdittuja sanoja,
mutta hyvä ystävä, minä tiedän ja ymmärrän, -
että vain ne sanat, jotka tulevat taivaasta, -
lopulta ovat niitä sanoja, jotka kantavat iankaikkista hedelmää.
Meidän tulee löytää uudestaan yhteys Jumalaan sillä tavalla, -
että sisimmästämme, hengestämme suorastaa tihkuu -
Jumalan maailmasta ajatuksia, näkemyksiä tähän aikaan.
Jokaisessa kristityssä oleva profeetallinen henki kumpuaa -
Jumalan näkymättömästä maailmasta.
Siinä profeetallisessa hengessä on kansakunnan kohtalo, -
tulevaisuus, toivo ja elämä.
Meidän tulee kaikin voimin hengellisinä johtajina -
kurottautua kohti tätä Jumalan maailmaa, kääntää katseemme, -
kääntää sydämemme kohti Jumalan taivasta ja sanoa: -
"Puhu, Herra, palvelijasi kuulee."
Meidän ei tule hävetä Jumalan Sanaa, ei Jumalan sanoja.
Ei niitä, jotka on sanottu jo. Ei niitä, -
jotka meille rukouksessa annetaan.
Minä tiedän, että tämä kansakunta voi uudistua.
Vuosia sitten näin näyn. Minut vietiin taivaaseen.
Siinä näyssä seisoin jonkun kirkkaan henkilön vierellä.
Katselin valtavaa näkyä. Oli silmänkantamattomiin ihmisiä.
Yhtäkkiä tuon ihmisjoukon keskellä erotan yhden ihmisjoukon.
Kun katson näitä ihmisiä, he ikään kuin tulevat lähemmäksi minua.
Huomaan, että heillä kaikilla on sinivalkoinen hattu, -
niin kuin teletappipipo, joita jokin aika sitten oli.
Sinivalkoinen hattu.
Kysyin vieressä olevalta henkilöltä, -
keitä ovat nämä, joilla on sinivalkoiset hatut.
Tämä henkilö katsoi minua ja hymyili ja kysyi: -
"Etkö SINÄ tiedä?" Olin hiljaisen, kysyvän näköinen.
Henkilö jatkoi: "Nämä ovat ne miljoona sielua, -
jotka tulevat siitä viimeisestä Suomen kansan herätyksestä."
Siihen minä heräsin.
Hyvä ystävä, minä uskon, että miljoona suomalaista tulee vielä -
löytämään Kristuksen. Tulee niin valtava herätys tähän maahan, -
että se pyyhkii kuin myrskytuuli, tsunami, meidän ylitsemme.
Se pyyhkii jokaisen virastorakennuksen yli, -
jokaisen ministeriön yli. Se menee Presidentinlinnaan, -
valtioneuvoston kokoushuoneeseen. Se menee kaikkialle.
Se on Jumalan tuuli, joka pyyhkäisee tämän maan yli.
Miljoona suomalaista tulee kääntymään kristinuskoon, -
sydämestään Kristuksen Jeesuksen puoleen.
Tämä on se viimeisten aikojen valtava herätys.
Tämän takia minä nyt huudan niin lujaa kuin jaksan.
Nöyrtykäämme, kääntykäämme, polvistukaamme kodeissa, -
polvistukaamme seurakunnissa -
ja antakaamme elämämme uudestaan Jeesukselle.
Nyt on uudistuksen aika. Nyt on herätyksen aika.
Nyt on se hetki yöstä, kun meidän tulee vakavoitua -
ja kääntyä Jumalan puoleen. Maranata. Meidän Herramme tulee.
Liity rukoukseen kanssani.
Herra Jeesus Kristus tulee meitä auttamaan -
ja kansakuntamme herättämään, -
kunhan vain käännymme Hänen puoleensa.
Ole siunattu! Herran Jeesuksen Kristuksen armo olkoon -
meidän kaikkien kanssa! Aamen.
Tekstitys: Tuula-Riitta Virrankare